Khushboo Kamal
خوشبو کمال (پیدائش 13 اپریل 1987) ایک ہندوستانی اداکارہ ہیں جو بنیادی طور پر ہندی فلموں اور ٹیلی ویژن میں کام کرتی ہیں۔ وہ سہارا ون شو پیا کا گھر پیار لگے میں پنکی ملہوترا اور کلرز ٹی وی شو بیرسٹر بابو میں رمجھم کے کردار کے لیے مشہور ہیں۔ خوشبو دبنگ، ضلع غازی آباد، انکور اروڑا مرڈر کیس جیسی فلموں میں اپنے کرداروں کے لیے بھی جانی جاتی ہیں۔ ابتدائی زندگی خوشبو ایک ہندو خاندان میں جانکی کمل اور بابو رام کمل کے ہاں پیدا ہوئیں۔ خوشبو نے اپنا ہائی اسکول شیواجی انٹر کالج، کانپور سے مکمل کیا اور بندیل کھنڈ انسٹی ٹیوٹ آف انجینئرنگ اینڈ ٹیکنالوجی سے بیچلر آف انجینئرنگ میں گریجویشن کی۔ انہوں نے اپنے کیریئر کا آغاز ٹی وی سیریز پیا کا گھر پیار لگے سے کیا۔ بعد میں وہ زندگی کی حقیت سے عامنا سامنا اور ساؤدھان انڈیا میں نظر آئیں۔ 2010 میں، انہیں فلموں میں پہلا موقع ملا، انہوں نے فلم دبنگ میں ایک صحافی کا معاون کردار ادا کیا۔ اس کے بعد، سال 2012 میں، انہوں نے فلم اوور ٹائم میں مرکزی کردار ادا کیا اور 2013 میں، انہوں نے ضلع غازی آباد میں معاون کردار اور فلم انکور اروڑا مرڈر کیس میں روزینا ڈی کوسٹا کا کردار ادا کیا۔ خوشبو کو بھابی جی گھر پر ہے میں بادامی اور جیجا جی چھت پر ہے میں گلابیا کے کردار سے کامیابی حاصل ہوئی۔ سال 2016 میں خوشبو نے فلم مسنگ آن اے ویک اینڈ میں معاون کردار ادا کیا۔ 2018 سے 2020 تک، اس نے مختصر فلموں Kasturi.in سرچ فار ہیپی نیس، بیلنس یور مائنڈ اور زویا میں مرکزی کردار ادا کیا اور اس کے ساتھ ہی اس نے فلم رام بھجن زندہ باد میں مرکزی کردار ادا کیا۔ سال 2021 میں، اس نے سیریز زیرو فگر میں مرکزی کردار کے ساتھ ویب سیریز میں اپنا آغاز کیا۔ اس کے ساتھ ساتھ انہوں نے بالی ووڈ فلم ستیہ میوا جیتے 2 میں معاون کردار ادا کیا جس نے انہیں کافی مشہور کر دیا۔ خوشبو نے فلموں اور ویب سیریز میں اداکاری کے ساتھ ساتھ چھوٹے پردے پر اپنا سفر جاری رکھا۔ اس نے بیرسٹر بابو ڈرامے میں رمجم داس کا کردار ادا کیا۔ سال 2021 کی کامیابی کے بعد سال 2022 بھی اہم رہا جس میں انہوں نے ویب سیریز جھمکے میں رتنا کا کردار ادا کیا۔ ستمبر 2023 سے وہ اسٹار بھارت کے شو مئی آئی کم ان میڈم میں بیلی کا کردار ادا کر رہی ہیں۔ (سیزن 2)۔ ٹیلی ویژن فلمیں ویب سیریز